CELEX: 62009TJ0057
Δημόσιες συμβάσεις υπηρεσιών
Διαδικασία πρόσκλησης υποβολής προσφορών
Παροχή υπηρεσιών σχετικά με την τεχνική συντήρηση και την παροχή υπηρεσιών βοήθειας προς τον χρήστη και επιτόπιας παρεμβάσεως για τους προσωπικούς υπολογιστές, τους εκτυπωτές και τις περιφερειακές μονάδες Η/Υ της Γενικής Γραμματείας του Συμβουλίου
Απόρριψη της προσφοράς διαγωνιζομένου
Υποχρέωση αιτιολογήσεως

Αφενός, αίτημα ακυρώσεως της αποφάσεως του Συμβουλίου της 1ης Δεκεμβρίου 2008 με την οποία απορρίφθηκε η προσφορά που υπέβαλε
η κοινοπραξία Alfastar-Siemens, αποτελούμενη από τις Alfastar Benelux και Siemens IT Solutions and Services SA, στο πλαίσιο
της προσκλήσεως για την υποβολή προσφορών UCA-218-07 με αντικείμενο την τεχνική συντήρηση και την παροχή υπηρεσιών βοήθειας
προς τον χρήστη και επιτόπιας παρεμβάσεως για τους προσωπικούς υπολογιστές, τους εκτυπωτές και τις περιφερειακές μονάδες Η/Υ
της Γενικής Γραμματείας του Συμβουλίου (ΕΕ 2008/S 91-122796), καθώς και της αποφάσεως για την ανάθεση της συμβάσεως σε άλλον
διαγωνιζόμενο και, αφετέρου, αίτημα αποζημιώσεως.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του Συμβουλίου της 1ης Δεκεμβρίου 2008, για την απόρριψη της προσφοράς που η κοινοπραξία Alfastar-Siemens,
αποτελούμενη από τις Alfastar Benelux και Siemens IT Solutions and Services SA, υπέβαλε στο πλαίσιο της προσκλήσεως για την
υποβολή προσφορών UCA-218-07 με αντικείμενο την τεχνική συντήρηση και την παροχή υπηρεσιών βοήθειας προς τον χρήστη και επιτόπιας
παρεμβάσεως για τους προσωπικούς υπολογιστές, τους εκτυπωτές και τις περιφερειακές μονάδες Η/Υ της Γενικής Γραμματείας του
Συμβουλίου και για την ανάθεση της σύμβασης σε άλλον υποψήφιο.
2)
Απορρίπτει το αίτημα περί επιδικάσεως αποζημιώσεως.
3)
Καταδικάζει το Συμβούλιο της Ευρωπαϊκής Ένωσης στα δικαστικά έξοδα.